Okresná prokuratúra Košice II 
Mojmírova 5, 040 46 Košice 1 	

Sp. zn. : 1 Pv 172/12/8803	Košice II, 20.2.2014
EEČ : 2-64-96-2014

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice II
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: XXXXX
sa v skúšobnej dobe, určenej uznesením prokurátora Okresnej prokuratúry XXXXX II zo dňa 6.9.2013, spisová značka 1 Pv 172/12/8803, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
	V trestnej veci vedenej proti obvinenej XXXXX pre prečin krádeže  podľa § 212 ods. 2 písm. f/ Trestného zákona na tom skutkovom základe, že

	- v Košiciach XXXXX v čase okolo 12.50 h dňa 04.03.2012 odcudzila tovar a to 18 ks 100 g čokoláda Milka v celkovej hodnote 12,42 € (1 ks v hodnote 0,69 €), 3 ks Milkinis v celkovej hodnote 2,07 € (1 ks v hodnote 0,69 €), 6 ks Mentos v celkovej hodnote 3,54 € (1 ks v hodnote 0,59 €) a to tak, že si tovar schovala do svojej čiernej kabelky a takto bez zaplatenia prešla za pokladničnú zónu, za ktorou bola zadržaná pracovníkom bezpečnostnej služby XXXXX, čím takto svojím konaním spoločnosti XXXXX, so sídlom XXXXX, XXXXX XXXXX spôsobila škodu vo výške 18,03 €, pričom bola za obdobný čin v predchádzajúcich dvanástich mesiacoch dvakrát postihnutá v rozkaznom konaní Obvodným úradom XXXXX, a to pokutou vo výške 20,- € spisové číslo XXXXX, kde toto rozhodnutie nadobudlo právoplatnosť dňa 02.09.2011 a pokutou vo výške 50,- € spisové číslo XXXXX, a toto rozhodnutie nadobudlo právoplatnosť dňa 06.09.2011.

Uznesením prokurátora Okresnej prokuratúry XXXXX II zo dňa 6.9.2013, spisová značka 1 Pv 172/12/8803, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením prokurátora  Okresnej prokuratúry XXXXX II sp. zn. 1 Pv 172/12 zo dňa 11.04.2012 bolo podmienečne zastavené trestné stíhanie obvinenej XXXXX, ktorej bola určená skúšobná doba v trvaní 12 mesiacov, ktorá začala plynúť právoplatnosťou predmetného rozhodnutia, a ktorá uplynula 21.04.2013.
	
	Preskúmaním príslušného spisového materiálu a zo zadovážených dokladov, najmä odpisu registra trestov, správy z Obvodného úradu v Košiciach, Odboru všeobecnej vnútornej správy som zistil, že obvinená v priebehu skúšobnej doby viedla riadny život.

	Preto som v súlade s ustanovením § 217 ods. 1 Trestného poriadku rozhodol, že sa osvedčila.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Rečo
prokurátor